**vlada republike srbije**

**Projekat „Znanjem do posla– Е2Е” Faza 2, za period 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – analiza i redizajn preduzetničkog programa koji sprovodi Nacionalna služba za zapošljavanje, Tim lider**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultantkinje se očekuje da podrži dalji razvoj i unapređenje usluga koje Nacionalna služba za zapošljavanje pruža korisnicima koji su zainteresovani za preduzetništvo a koje će započeti mapiranjem trenutnog stanja preduzetničkog programa (obuka za preduzetnike, subvencije za preduzetnike, mentorstvo i individualno savetovanje) i izradom preporuka čijim bi se sprovođenjem unapredili određeni elementi preduzetničkog programa. U narednoj, 2021. godini, očekuje se da angažovani konsultant/konsultantkinja pruži podršku Nacionalnoj službi za zapošljavanje u sprovođenju definisanih preporuka, testiranju novih usluga koje budu izrađene na osnovu datih preporuka i praćenju realizacije određenih usluga.

### Projektni zadatak i opis posla/očekivani rezultati

Projektni zadatak obuhvata:

* sagledavanje pravnog i okvira javnih politika u domenu zapošljavanja u Republici Srbiji kako bi se identifikovao obuhvat i elementi programa podrške razvoju preduzetništva koji pruža Nacionalna služba za zapošljavanje (preduzetnička obuka, subvencija za samozapošljavanje, mentorstvo za preduzetnike i individualno savetovanje preduzetnika i sl.);
	+ sagledavanje kvaliteta, sadržaja, dužine trajanja, intenziteta, ciljeva i ishoda programa preduzetništva koji sprovodi Nacionalna služba za zapošljavanje sa posebnim fokusom na preduzetničku obuku, biznis mentorstvo i individualno savetovanje za preduzetništvo;
	+ sagledati dosadašnje efekete postojećeg programa za podršku preduzetništvu (analiza efekata godinu dana nakon izlaska iz mere) koji sprovodi NSZ koristeći postojeće analize ali i evaluacije koje su na raspolaganju i sprovedene od strane Nacionalne službe za zapošljavanje ili Ministarstva za rad, zapošljavanje, boračka i socijalna pitanja, Tima za socijalno uključivanje i smanjenje siromaštva itd.;
	+ sagledati postojeće kadrovske, materijalne, finansijske, organizacione i ostale resurse/mogućnosti koje ima NSZ i koje koristi prilikom sprovođenje programa podrške preduzetništvu;
	+ sagledati i ukrstiti primere dobre prakse različitih programa za razvoj preduzetništva koje pruža NSZ ili neki drugi organi javne uprave u Republici Srbiji, regionu Zapadnog Balkana ili nekih zemalja članica EU kako bi se identifikovali sličnosti, razlike, preklapanja, nedostaci i na bazi toga predložiti preporuke za uvođenje novina u postojeći program podrške preduzetništvu NSZ;
	+ izraditi set preporuka za unapređenje postojećeg programa preduzetništva koji sprovodi NSZ a koji će u najmanje da pokrije sledeće oblasti:
* unapređenje kurikuluma za preduzetnički trening, biznis mentorstvo i individualno savetovanje;
* jačanje pravne, finansijske i administrativne podrške koju dobijaju korisnici NSZ programa za preduzetništvo;
* izrada koncepta i sadržaja za nove elemente kojim bi se unapredio postojeći program preduzetništva kao što su psiho-socijalna podrška za mlade prilikom pokretanja sopstvenog posla, uvođenje *online* preduzetničke obuke i slično (podrška IT stručnjaka za izradu ovog dela će biti na raspologanju);
* potencijalno uvezivanje NSZ programa preduzetništva sa drugim raspoloživim programima koji obuhvataju ovu oblast kao što su programi koje pruža Razvojna agencija Srbije i drugi akteri;
* prilagođavanje organizacionih, kadrovskih, materijalnih i finansijskih resursa kako bi se efikasno sprovodio redizajnirani program podrške preduzetništvu.

Faza II (planirana za 2021. godinu)

* + Pružiti svu neophodnu podršku u sprovođenju redizajniranog programa podrške preduzetništvu u saradnji sa Nacionalnom službom za zapošljavanje, Ministarstvom za rad, zapošljavanje, boračka i socijalna pitanja, Timom za socijalno uključivanje i smanjenje siromaštva;
	+ Pružiti svu neophodnu podršku Nacionalnoj službi za zapošljavanje i Ministarstvu za rad, zapošljavanje, boračka i socijalna pitanja u praćenju realizacije redizajniranog programa preduzetništva.

Očekivani period angažovanja konsultanata/kinja koji ispune kriterijume je od kraja avgusta 2020. godine do 31. decembra 2021. godine.

**Zainteresovani konsultant/konsultantkinja treba da ispunjava sledeće uslove:**

* + Stečena diploma fakulteta u trajanju od 4 godine u oblastima koje su relevantne za projektni zadatak (ekonomija, preduzetništvo, biznis poslovanje) ili ekvivalentnih 10 godina radnog iskustva u oblasti poslovanja/preduzetništva ukoliko je obrazovni profil društvenog smera
	+ Minimum 5, poželjno 7 godina radnog iskustva nakon stečene diplome u oblastima koje se relevantne za projektni zadatak a odnose se na izradu i sprovođenje biznis planova, pokretanje preduzetništva, poslovanje mikro, malih i srednjih preduzeća, podrška razvoju i mentorisanje start-up kompanije itd.
	+ Relevatno iskustvo u sličnim zadacima/analiza mera za zapošljavanje u Republici Srbiji će se smatrati kao prednost
	+ Relevantno iskustvo u izradi i/ili sprovođenju, kao i analizi različitih programa podrške preduzetništvu će se smatrati kao prednost
	+ Znanje srpskog i englekog jezika je obavezno
	+ Odlične analitičke veštine, veštine pisanja, kao i izveštavanja
	+ Jake organizacione veštine kao i veštine rada u timu

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 14.08.2020. do 12:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail: biljana.bozovic@gov.rs